Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: meghatározott kényszerítő eszközök a Rendőrség Szolgálati Szabályzatáról szóló 3/1995. (III. 1.) BM rendelet szabályai
Paragraph Index: 593

(1) bekezdésében rögzített legmagasabb szintű testi és lelki egészséghez való jogát, ezáltal visszásságot okoz. III. A sportolási és mozgási lehetőségek hiánya veszélyezteti az Alkotmány 70/D. § (1) bekezdésében deklarált lehető legmagasabb szintű testi és lelki egészséghez való jogot, ezáltal visszásságot okoz. IV. Az eltávozásról visszatérők szűrővizsgálatának, ezáltal a megfelelő megelőző és védőintézkedésének a hiánya visszásságot idéz elő, mivel veszélyezteti az Alkotmány 70/D. § (1) bekezdésben rögzített lehető legmagasabb szintű testi és lelki egészséghez való jogot. V. Az intézet területére bevihető dolgok és értéktárgyak pontos szabályozásának hiánya, valamint a bevitt dolgok kezelésére alkalmatlan raktárhelyiség az Alkotmány 13. § (1) bekezdésben deklarált tulajdonhoz való jogot veszélyezteti, ezért visszásságot okoz. Az újonnan befogadottak tárgyai letétbe helyezésének megtagadása — helyhiányra való hivatkozással — ugyanakkor az Alkotmány 70/A. §-ába ütköző hátrányos megkülönböztetés tilalmának veszélyét idézi elő, és ez minősíthető visszásnak. Teljes szöveg: 3.13. alfejezetben. 2000/88/II. szám OBH 4781/1999. Nem sérti az Alkotmány 54. § (1) bekezdésében foglalt emberi méltósághoz való jogot az oktatási intézmény, ha az elsőéves tanulók beilleszkedésének megkönnyítését szolgáló nyilvános, tervezett és felügyelt „befogadási ceremóniát” szervez. A Somogyi Hírlap 1999. október 9-i lapszámában megjelent „Megalázott elsősök” című írásából értesült az állampolgári jogok országgyűlési biztosa a siófoki középiskolai kollégiumban elhelyezett első éves tanulók megalázó „beavatási szertartásáról”. Az újságcikk szerint a tanulóknak egy hónapon keresztül szarvakkal és farokkal kellett az épületben közlekedni, csak így járhattak az étkezésekre és csak így nézhették a televíziót. A cikk kitért arra is, hogy a szertartás szenvedő alanyainak az egyik hajnalon négykézláb kellett körbejárniuk a kollégium kavicsos udvarán, és ugyancsak négykézláb kellett bejárniuk a kollégium egész épületét. A cikk állítása szerint az intézmény ügyeletese és vezetője egyaránt tudott az „elsősavatásról”. Az országgyűlési biztos felkérésére a Somogy Megyei Önkormányzati Hivatal Humán Szolgáltatási Főosztálya helyszíni vizsgálatot tartott a kollégiumban. A vizsgálóbizottság tájékoztatást kért az intézmény vezetőjétől az elsőévesek fogadásával és beilleszkedésük elősegítésével kapcsolatos szokásokról. Meghallgatták a rendezvényekért felelős nevelőtanárt, az elsőéves és a végzős tanulók véletlenszerűn kiválasztott 5 fős csoportját, továbbá valamennyi tanuló számára biztosították a meghallgatás lehetőségét. Az állampolgári jogok országgyűlési biztosa a rendelkezésére bocsátott dokumentumok alapján megállapította, hogy a kollégiumnak az elsőéves tanulók beilleszkedésének megkönnyítését szolgáló hosszú évek óta működő, kialakult hagyományrendszere van. A tanulók fogadására és felkészítésére elsős tábort, továbbá nyilvános, tervezett és felügyelt „befogadási ceremóniát” szerveznek. Az avatást a végzős diákok — az általuk felkért tanár közreműködésével — maguk szervezik, a szülők az iskolai szokásokról az év eleji első szülői értekezleten tájékoztatást kapnak. A vizsgálat időpontjáig az kollégium nevelőtestületéhez, a kollégiumi diákönkormányzathoz a „befogadási szertartással” összefüggésben sem diák, sem szülő nem fordult panasszal. A vizsgálatot végző munkacsoport által meghallgatott tanulók a jelmezes megkülönböztetést egyértelműen jó mókának tartották, annak ellenére, hogy a titokzatos készülődés és a különböző helyekről származó információk alapján voltak félelmeik az avatási feladatokat illetően. A beavatást a csoportos versenyzés és feladat-végrehajtás miatt játéknak tekintették, sem megszégyenítőnek, sem megalázónak nem tartották a feladatokat. Az újságcikk állításait valamennyi megkérdezett — pedagógus és diák egyaránt — megalapozatlannak tartotta (ténybeli tévedésnek minősítették egyebek mellett, hogy sós vizet itattak velük, hogy az elsőévesek ruházata tönkrement a feladatok végrehajtása során, hogy sérüléseket szereztek volna). Ennél is jobban sérelmezték azonban a megtörtént dolgok hamis színben feltüntetését, a játékos hangulat megalázó, megszégyenítő helyzetté alakítását. A pedagógusok — egyetértve a durvaságok elleni fellépés szükségességével — sérelmezték, hogy a cikk a kollégiumot hamis színben tüntette fel, és rontotta az intézmény jóhírnevét. A rendelkezésére álló dokumentumok egyidejű és körültekintő értékelése alapján az országgyűlési biztos megállapította, hogy a vizsgált alkotmányos joggal összefüggő visszásság nem történt, ezért ajánlással nem élt. OBH 6038/1999. I. A sorkatonák laktanyai ellátása és elhelyezése általában olyan, hogy az sérti az emberi méltóságot, az egészséges környezethez való jogot, valamint a legmagasabb szintű lelki és testi egészséghez való jogot [Alkotmány 54. § (1) bekezdés, 18. §, 70/D. §], illetőleg e jogok megsértésének közvetlen veszélye nem zárható ki, ezért visszásságot okoz. II. Visszásságot okoz az Alkotmány 58. § szerinti mozgásszabadság összefüggésében az a szabályozás, mely szerint a sorkatonák nem hagyhatják el alanyi jogon a laktanyát olyan esetekben, amikor a benntartózkodást a szolgálati feladatok nem indokolják. III. Visszásságot okoz az Alkotmány 58. § szerinti mozgásszabadság összefüggésében az a gyakorlat, mely szerint a kiképzőközpontokban az újonnan bevonuló sorkatonák laktanyán belüli szabad mozgását bizonyos ideig korlátozzák. IV. Az emberi méltóság és a legmagasabb szintű lelki és testi egészséghez való jog [Alkotmány 54. § (1)bekezdés, 70/D. §] tekintetében visszás az a gyakorlat, hogy a segélyhelyen fekvő betegeket munkavégzésre veszik igénybe. V. Az Alkotmány 70/A. §-a szerinti jogegyenlőség, valamint a 70/B. §-a szerinti munkához való jog, valamint a 2. § (1) bekezdés szerinti jogbiztonság összefüggésében visszás az, hogy a honvédségnél nem alakult ki egységes gyakorlat a hivatásos katonák más kereső foglalkozásának engedélyezését illetően. VI. Az Alkotmány 2. § (1) bekezdés szerinti jogbiztonság és a 70/B. § szerinti munkához való jog összefüggésében visszás az a szabályozás, hogy a fegyveres szervek hivatásos állományú tagjai részére újonnan előírt fizikai alkalmassági követelményeket azokra is alkalmazzák, akik korábban is hivatásos állományban voltak, illetve, hogy ha ők a követelményeknek nem felelnek meg, szolgálati viszonyuk megszüntethető. VII. Az Alkotmány 61. §-a szerinti véleménynyilvánítási jog, illetve 64. §-a szerinti panaszjog összefüggésében visszás, hogy a katonák általános tapasztalata szerint a panaszt tevőket informális retorzióban részesítik. Az állampolgári jogok országgyűlési biztosa általános helyettese 1996—1997-ben hivatalból átfogó vizsgálatot végzett az alkotmányos jogok honvédségen belüli érvényesülése tárgyában. Ennek utóvizsgálata keretében 1998 decembere és 1999 decembere között ellenőrzést végzett három kiképzőközpontban (Kalocsa kétszer, Tapolca és Szombathely), valamint a hivatal Bács-Kiskun megyei munkalátogatása során a kecskeméti az 59. Szentgyörgyi Dezső Harcászati Repülőezrednél. A helyszíni tapasztalatok birtokában személyes egyeztetés történt a Honvéd Vezérkar logisztikai főigazgatójával. Az utóvizsgálat célja az átfogó vizsgálat ajánlásai és tapasztalatai gyakorlati megvalósulásának felmé- 2000/88/II. szám rése volt. Az utóvizsgálat az átfogó vizsgálatnál szűkebb körre korlátozódott, csupán a jellemzően előforduló, jelentős tömeget érintő kérdésekkel foglalkozott. Az utóvizsgálat azonban némileg túl is ment az átfogó vizsgálat keretein, amennyiben néhány újabb, az átfogó jelentésben még nem szereplő problémát is regisztrált. A vizsgálat módszerei a következők voltak: a sorkatonák életterének megtekintése, beszélgetés a parancsnokokkal, a sor- és a hivatásos állomány különböző csoportjaival, a sorkatonák kérdőíves kikérdezése. A távollétükben folytatott beszélgetések tapasztalatait a vizsgált szervezet parancsnokaival utólag egyeztettük. Valamennyi megkeresett szervezet vezetői együttműködést tanúsítottak, vizsgálatunkat a jogszabályoknak megfelelően lehetővé tették és elősegítették, részünkre a kért felvilágosítást megadták. A vizsgálat különös hangsúllyal foglalkozott a sorkatonák élet- és elhelyezési körülményeivel. Az észlelt problémák okait a következőkre vezette vissza:

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes